SMT ออกหุ้นกู้ 500 ลบ.อายุ 2 ปี ดอกเบี้ย 5.10% ขายรายใหญ่ 13-15 มิ.ย.นี้
SMT ออกหุ้นกู้ 500 ลบ.อายุ 2 ปี ดอกเบี้ย 5.10% ขายรายใหญ่ 13-15 มิ.ย.59 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้ 
26 พ.ค. 2559

บริษัท สตาร์ส ไมโครอิเล็กทรอนิกส์ (ประเทศไทย) จำกัด (มหาชน)หรือ SMT ได้ยื่นแบบแสดงรายการการเสนอขายหุ้นกู้ของบริษัท มูลค่าไม่เกิน 500 ล้านบาท อายุ 2 ปี ครบกำหนดไถ่ถอนปี พ.ศ. 2561 กำหนดอัตราดอกเบี้ยคงที่ร้อยละ 5.10 ต่อปี จ่ายดอกเบี้ยทุก 3 เดือนตลอดอายุหุ้นกู้
โดยเสนอขายให้ผู้ลงทุนสถาบัน และ/หรือ ผู้ลงทุนรายใหญ่ เปิดขายตั้งแต่วันที่ 13-15 มิ.ย. 59 ผ่านบล.เอเชีย พลัส ซึ่งเป็นผู้จัดการการจัดจำหน่ายหุ้นกู้
ทั้งนี้ บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้ เพื่อจัดหาเงินทุนสำหรับใช้ในการลงทุน และ/หรือ การชำระคืนเงินกู้ และ/หรือ เป็นเงินทุนหมุนเวียนทั่วไป และเพื่อสร้างผลิตภัณฑ์ทางการเงินที่หลากหลายในการจัดหาแหล่งเงินทุน